Иван Бунин
Последната пчела

Превод от руски: Кирил Кадийски, 2003

chitanka.info

Златокрила пчела с черно мъхесто тяло,

забръмчала унило в безлюдния ден,

ти в приюта човешки защо си влетяла

и скърбиш сякаш заедно с мен?

Вън е зной, светлина, колко много багрило,

безметежни и жарки са сетните дни.

Полети, побръмчи — и в цвета на бодила

върху плюша лилав отдъхни.

Ти не знаеш човек с какви мисли живее,

че безлюдни са всички поля,

че суровият вятър в нощта ще отвее

златокрилата суха пчела.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.